Борис Младенов-Young
Два гълъба на родната ми стряха…

chitanka.info

Два гълъба на родната ми стряха

за танц любовен в ранно утро спряха;

запя мъжкарят с нежни, звучни трели

и пируети завъртя умели.

До него гълъбицата примряла,

размахваше в ответ опашка бяла;

накрая той с поклон криле разпери

и скоро на гърба й се намери.

За миг разтърси тяло в кратък спазъм

и с още по-голям ентусиазъм

край нея дълго гука и се мята…

……………………………………

От детството си помня тази сцена,

божествен акт на плът благословена

и израз на любов природна, свята!…

Сидни, Австралия — 2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.